From: U15231@uicvm.uic.edu
Newsgroups: soc.culture.bosna-herzgvna
Subject: Vijesti
Date: 8 Oct 92 19:06:14 GMT
Article-I.D.: uicvm.92282.140614U15231
Organization: University of Illinois at Chicago

Date: Thu, 8 Oct 92 14:32:15 EDT
From: BOSNET@math.lsa.umich.edu
Subject:    RFI:Parix.8.10.16:00
Reply-To: Iztok.Hozo@math.lsa.umich.edu
Organization: BOSNET (Bosnian Electronic Network)

Contribution by: Lamija.Tanovic


Status: RO

Vijesti, RFI Pariz, cetvrtak, 8.10.1992. 16 sati
--------------------------------------------------
Urednik: Voislav Stojanovic

     Savjet Bezbijednosti je na putu da sutra izglasa rezoluciju o zabrani
letova nad BiH. Postignut je kompromisni prijedlog izmedju Amerike i Francuske
tako da se prvobitni zahtjev Amerike o mogucnosti presretackih letova, osta-
vi za drugu fazu za koju bi onda trebala nova rezolucija. U prvoj fazi je
predvidjeno samo nadgledanje i upozoravanje.
     Generalni sekretar Atlantskog pakta Manfred Verner izrazio spremnost
njegove organizacije da u svakom momentu se vojno angazuje u BiH ako to
bude potrebno obzirom da Atlantski pakt ima raspolaganju sva sredstva za
sve vrste ratovanja.

     U Sarajevu je jutros mirno nakon sto su BiH snage odbile zestoku trodnev-
nu ofanzivu, kako javlja Rojter.
     Zbog jake magle jutros u Sarajevo nije sletio ni jedan avion sa pomoci,
ali je za popodne planirano da stigne njih pet.

     Ofanziva srpskih snaga se nastavlja u sjevernim dijelovima Bosne. Srpska
avijacija je dejstvovala na podrucjima Maglaja, Tesnja i Gradacca i pri tome
koristila napalm-bombe i rasprskavajuce metke.

     General Morion u Sarajevu objavio da je postigao sporazum sa Karadzicevim
snagama da se uspostavi dotok vode i elektricne energije u Sarajevo.

     Pukovnik BiH vojske, Siber izjavio da ce pregovori o demilitarizaciji
Sarajeva biti nastavljeni kada se uspostavi dotok vode, struje i gasa Sarajevu.

     Francuska je izvijestila UN da stoji na raspolaganju za istrazivanje
ratnih zlocina u BiH.

     Sinoc je u Francusku iz Sarajeva stiglo 8 ranjene djece sa pratiocima koja
ce dobiti medicinski tretman u francuskim bolnicama. Docekao ih je licno
francuski ministar zdravlja Bernar Kusner.

     U Vojnoj bolnici u Beogradu zapoceo strajk gladju ratnih invalida iz BiH.
VMA ne zeli da saopsti broj invalida koji ucestvuju u strajku. Strajk je
obrazlozen nebrigom srpskih vlasti koje invalidima i njihovim porodicama vec
mjesecima ne isplacuju nikakve novcane nadoknade niti im daju kakvu drugu
pomoc. Jedan sluzbenik srpske vlade je medjutim izjavio da 3400 obogaljenih
boraca iz BiH i Hrvatske prima finansijsku pomoc.
-------------------------------------------------------------------
Iz Sarajeva se javio Dzevad Sabljakovic pocevsi svoj danasnji ratni dnevnik
sa: "U Sarajevu je neobicno i blagotvorno zatisje."
     Dok svi vodeci svjetski casopisi i dnevnici na naslovnim stranama i kao
udarnu vijest objavljuju rezoluciju UN o osnivanju komisije za ratne zlocine,
sarajevsko "OSLOBOGJENJE" tu vijest objavljuje pri dnu stranice kao margi-
nalnu vijest sto samo pokazuje koliko se istopila nada Sarajlija u sve ono
sto medjunarodna zajednica cini i koliko su pouceni iskustvom navikli da
akcije medjunarodne zajednice ne vrijednuju prije nego daju efekat, a ni jedna
do sada nije dala rezultata.
     Misli Sarajlija, kaze Sabljakovic, i danas su upucene ka Bosanskom Brodu
tim "vratima Bosne" kako ih zovu. Izjava nekih boraca da su ih Hrvati ostavili
i razne druge informacije koje s tim u vezi stizu iz sjeverne Bosne, unose
zebnju jer iznenadnih taktickih povlacenja HVO snaga je vec bilo i ranije.
Bosanski Brod je bio jedno od prvih naselja gdje je rat nagovijesten i poceo
jos skoro na samom pocetku godine. Iako su Srbi cinili samo jednu trecinu
stanovnistva ovog grada, vrlo rano su ga proglasili srpskim i poceli granati-
rati, podmetati eksplozije, inscenirati napade na srpska sela. Odbrana grada
je bila medju prvim dobro organizovanim jedinicama na teritoriji BiH. Nevje-
rovatno je da je nakon vise od pola godine zestokog otpora naglo slomljena
mada se mora priznati odnedavno zestoko nadiranje banjaluckog i kninskog korpusa
koji su pristigli iz krajine. Ipak, pita se Sabljakovic, nije li Prevlaka kao
momentalno najznacajnija strateska tacka za Hrvatsku bila dragocjenija od Broda?
Marinko Culic iz Zagreba na istu temu kaze: "Da li je ipak poslije prljavog
rata moguc samo prljavi mir?"
-----------------------------------------------------------------------------
-----------------------------------------------------------------------------